Diari Oficial de la Generalitat Valenciana


Sumari del DOGV 8783, del 07-04-2020 (2020/2811)

RESOLUCIÓ de 31 de març de 2020, del conseller d'Economia Sostenible, Sectors Productius, Comerç i Treball, per la qual es deixa sense efectes per causes sobrevingudes la convocatòria per a l'exercici 2020, de les ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla estratègic de la indústria valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8783

Data del DOGV
:   07-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2811


Data del document
:   31-03-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 31 de març de 2020, del conseller d'Economia Sostenible, Sectors Productius, Comerç i Treball, per la qual es deixa sense efectes per causes sobrevingudes la convocatòria per a l'exercici 2020, de les ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla estratègic de la indústria valenciana. [2020/2811]  
  
El passat 3 de gener, es va publicar en el Diari Oficial de la Generalitat Valenciana la Resolució del conseller d'Economia Sostenible, Sectors Productius, Comerç i Treball, de 27 de desembre de 2019, per la qual s'efectuava la convocatòria anticipada per a l'exercici 2020, de les ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla estratègic de la indústria valenciana.  
El passat 14 de març, una vegada tancat el termini per a la presentació de les sol·licituds, però sense haver-se procedit a dictar la resolució de concessió de les ajudes, el govern d'Espanya va decretar l'estat d'alarma en tot el territori nacional, mitjançant el Reial decret 463/2020, amb motiu en la greu crisi sanitària generada per l'expansió de la Covid-19.  
El gran impacte que està tenint aquesta situació d'excepcionalitat obliga al fet que les administracions públiques, cadascuna en l'àmbit de les seues competències, adopten amb la màxima celeritat mesures que puguen pal·liar en la mesura que siga possible els seus efectes, tant en l'àmbit sanitari com en l'econòmic.  
La ràpida paràlisi de l'activitat econòmica està afectant a tots els sectors de la nostra economia, però especialment s'ha produït una brusca disminució dels ingressos en el col·lectiu de les persones treballadores autònomes, que s'han vist obligades pel decret d'estat d'alarma al tancament dels seus negocis en benefici de la contenció sanitària de la pandèmia.  
Les persones treballadores autònomes s'han convertit, per tant, en un col·lectiu especialment vulnerable en aquesta crisi sanitària perquè han hagut d'assumir especialment el cost de les mesures públiques adoptades per a frenar l'expansió de la Covid-19, i per això concorren circumstàncies singulars i raons d'interès públic, social, econòmic i humanitari per a acordar de manera immediata una sèrie de mesures econòmiques de suport a aquest col·lectiu especialment perjudicat per la pandèmia.  
Entre les diverses mesures extraordinàries que s'han acordat, està la reorientació cap a aquest col·lectiu de persones autònomes dels crèdits reservats per a les ajudes convocades per a fomentar les inversions de les pimes industrials, tenint en compte, a més, que la paràlisi econòmica mundial ocasionarà una previsible retracció de l'activitat inversora industrial, i que la suspensió de la tramitació dels procediments administratius no permetria assegurar la resolució de les citades ajudes abans del mes d'agost, ni la realització, en molts casos, de les inversions abans de finalitzar el mes d'octubre, podent fer clarament ineficient la continuïtat d'aquesta convocatòria en les circumstàncies actuals.  
  
Per tot això, i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4 b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Deixar sense efecte per causes sobrevingudes la convocatòria de 27 de desembre de 2019 per la qual s'efectuava la convocatòria anticipada per a l'exercici 2020, de les ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus, biotecnologia, producció audiovisual i producció de videojocs, dins de la tercera fase d'implantació del Pla estratègic de la indústria valenciana, a fi de destinar els crèdits reservats per a la mateixa que es consideren oportuns a l'atenció de les mesures sanitàries i econòmiques que es consideren preferents.  
  
  
Segon  
Declarar disponible el crèdit reservat per a aquesta convocatòria per import de 32.419.382 euros de la línia S0360 del capítol VII del programa pressupostari 27.43.39.964.88, de la Llei de pressupostos de la Generalitat per a l'exercici 2020.  
  
Tercer  
Acordar la publicació de la present resolució en el Diari Oficial de la Generalitat Valenciana.  
  
Contra la present Resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà al de la seua publicació en el Diari Oficial de la Generalitat Valenciana, o bé directament recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà al de la seua publicació en el Diari Oficial de la Generalitat Valenciana, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 31 de març de 2020.- El conseller d'Economia Sostenible, Sectors Productius, Comerç i Treball: Rafael Climent González.